b"\n_START_ARTICLE_\nRintaliivien historia\n_START_PARAGRAPH_\nRintaliivit ovat sidoksissa naisen sosiaaliseen asemaan yhteiskunnassaNaiset ovat k\xc3\xa4ytt\xc3\xa4neet rintaliivej\xc3\xa4 rintojen tukemiseen ja peitt\xc3\xa4miseen katseilta jo vuosisatoja._NEWLINE_Historiankirjoituksissa on paljon mainintoja naisista, jotka ovat k\xc3\xa4ytt\xc3\xa4neet erilaisia virityksi\xc3\xa4 rintojen peitt\xc3\xa4miseen, ja kohottamiseen yl\xc3\xb6sp\xc3\xa4in. Minolaisen kulttuurin historiassa on mainintoja alkeellisista rintaliiveist\xc3\xa4 2500 eaa._NEWLINE_My\xc3\xb6s Kreetalaiset papittaret k\xc3\xa4yttiv\xc3\xa4t 1500 eaa rintoja paikallaan pit\xc3\xa4vi\xc3\xa4 kankaita._NEWLINE_1600-luvulta 1800-luvulle varakkaat naiset k\xc3\xa4yttiv\xc3\xa4t korsetteja \xe2\x80\x94 er\xc3\xa4\xc3\xa4nlaisia rintaliivien esimuotoja, jotka ty\xc3\xb6nsiv\xc3\xa4t rintoja yl\xc3\xb6sp\xc3\xa4in. Jo t\xc3\xa4n\xc3\xa4 aikana oli erilaisia rintaliiviyrityksi\xc3\xa4, joista ehk\xc3\xa4 yleisin oli halkaista korsetti poikittaissuunnassa kahtia ja tukea ylemm\xc3\xa4ll\xc3\xa4 osalla rintoja._NEWLINE_1900-luvun alussa markkinoille tuli alkeellisia rintaliivej\xc3\xa4. Rintaliivej\xc3\xa4 ryhdyttiin valmistamaan teollisesti 1930-luvulta l\xc3\xa4htien. Sittemmin rintaliivit ovat syrj\xc3\xa4ytt\xc3\xa4neet korsetit valtaosin. My\xc3\xb6s erilaisia toppeja on tullut markkinoille.\n_START_SECTION_\nRintaliivit keskiajalla\n_START_PARAGRAPH_\nKeskiajalla oli poikkeuksellista, ett\xc3\xa4 nainen tuki rintojaan jotenkin erityisesti. Jos nainen tuki rintojaan jotenkin, h\xc3\xa4n k\xc3\xa4ytti siihen yksinkertaista liinaa. 1500-luvulla rikkaat naiset k\xc3\xa4yttiv\xc3\xa4t alkeellisia korsetteja rintojensa tukemiseen. Er\xc3\xa4s varakas toppia k\xc3\xa4ytt\xc3\xa4nyt oli Catherine de 'Medici (1519\xe2\x88\x921589, kuningas Henrin toisen vaimo). 1600-luvun alkupuolella korsetit koostuivat j\xc3\xa4ykistetyist\xc3\xa4 liinavaatteista ja alkukantaisista korsetin j\xc3\xa4ykist\xc3\xa4 osista. 1600-luvun loppupuolella rikkaat naiset siirtyiv\xc3\xa4t k\xc3\xa4ytt\xc3\xa4m\xc3\xa4\xc3\xa4n ohuesta metallista tehtyj\xc3\xa4 tukia vaatteiden vuorissa, jotta heid\xc3\xa4n rintansa tulisivat paremmin esiin. 1600-luvulla korsettien painopiste oli rintojen muotojen esiin tuomisessa. Korsetit k\xc3\xa4yt\xc3\xa4nn\xc3\xb6ss\xc3\xa4 pakottivat rintoja yl\xc3\xb6sp\xc3\xa4in._NEWLINE_Vuonna 2008 Lengbergin linnasta l\xc3\xb6ytyi 1400- ja 1500-luvulta per\xc3\xa4isin olevia alusvaatteita. Niiden joukossa oli modernien rintaliivien kaltaisia vaatekappaleita, joissa on siis rintoja tukevat kupit. Toisenlaista ratkaisua samaan ongelmaan l\xc3\xb6yd\xc3\xb6ss\xc3\xa4 edustavat paidat, joissa on pussit rintoja varten._NEWLINE_Ainoa ajanjakso, jolloin naiset eiv\xc3\xa4t k\xc3\xa4ytt\xc3\xa4neet korsetteja, oli Ranskan suuren vallankumouksen ja Napoleonin sotien aikoihin. Rintoja kuitenkin pyrittiin tukemaan. Vuonna 1814 korsetit palasivat takaisin muotiin._NEWLINE_Rintaliivien historiassa on huomattavasti p\xc3\xa4\xc3\xa4llekk\xc3\xa4isyyksi\xc3\xa4 korsettien kanssa, joista rintaliivit oikeastaan ovat per\xc3\xa4isin.\n_START_SECTION_\nRintaliivit 1900-luvun alussa\n_START_PARAGRAPH_\nVuonna 1893 amerikkalainen Marie Tucek patentoi omat liivins\xc3\xa4, joiden tarkoitus oli tukemisen sijasta rintojen litist\xc3\xa4minen ja piilottaminen n\xc3\xa4kyvist\xc3\xa4. Mary Phelps Jacob patentoi New Yorkissa vuonna 1914 keksint\xc3\xb6ns\xc3\xa4 nimelt\xc3\xa4 \xe2\x80\x9dBackless Brassiere\xe2\x80\x9d, jota pidet\xc3\xa4\xc3\xa4n nykyaikaisten rintaliivien alkuna. H\xc3\xa4n loi niille tuotemerkin Caresse Crosby ja myi patenttinsa Warner Brothers Corset Companylle 1\xc2\xa0500 dollarin hintaan. Warnerin veljekset ansaitsivat seuraavina vuosina liiveill\xc3\xa4 noin 15 miljoonaa dollaria._NEWLINE_Ensimm\xc3\xa4iset rintaliivit tulivat kauppoihin Ranskassa 1899._NEWLINE_1930 luvulla kehitettiin joustavat rintaliivit._NEWLINE_Vuonna 1935 kehitettiin kuppikokoja kuvaavat kirjaimet. A b c jne._NEWLINE_Vuonna 1980 rintaliivien v\xc3\xa4rityst\xc3\xa4 huomioitiin muussakin pukeutumisessa.\n_START_SECTION_\nRintaliivit 1970-luvulta l\xc3\xa4htien ja niiden tulevaisuus\n_START_PARAGRAPH_\n1970-luvulta l\xc3\xa4htien on erilaisten rintaliivimallien m\xc3\xa4\xc3\xa4r\xc3\xa4 kasvanut r\xc3\xa4j\xc3\xa4hdysm\xc3\xa4isesti. Kun 1970-luvulla saattoi naisella olla yhdet rintaliivit, niit\xc3\xa4 on nyky\xc3\xa4\xc3\xa4n monia erilaisia. Rintaliivej\xc3\xa4 on kehitetty muun muassa urheiluun, eri juhliin, ja arkeen._NEWLINE_Rintaliivit tulevat tulevaisuudessa kasvamaan nykyisi\xc3\xa4 suuremmiksi, mik\xc3\xa4li maailman alati kasvavaa ylipaino-ongelmaa ei saada kuriin. Painonnousu n\xc3\xa4kyy muun muassa rintojen koon kasvuna. Esimerkiksi Isossa-Britanniassa yleisimpien rintaliivien koko on kasvanut kuppikoosta 34B kokoon 36C."